SYRUP HERRIA, ZAZPI URTE LEHENAGO
Piratak datoz!
Piratak!
Mugi, hustu kaleak!
Piratak datoz! Babesera denok!
Piratak!
Hemen dira! Erasoan datoz!
- Piratak datoz! - Utzi tontakeriak.
- Ihes egin! - Berriro ez.
- Ezkutatu! - Egunero berdin.
Piratak! Piratak datoz!
Herria erasopean! Piratak!
Piratak! Kanoiak kargatu! Itxi sarrerak!
Neuk itxiko dizkizut sarrerak, baboa!
Ez kezkatu! Ez naute menderatuko.
Ez dago piratarik. Aspaldian ez dira agertu.
Oker zabiltza. Laster etorriko dira.
Baina ez kezkatu, Usopp kapitainak babestuko zaituzte.
Utz iezaiozu bizitza alferrik galtzeari, Usopp! Lotsagarria da.
Piratak datoz! Piratak!
- Piratak datoz! - Baita zera ere.
Hau berria da.
Begira, Nami.
- Nami! - Zer?
Amaitu dut!
Eta zer da hori?
Gure bandera. Pirata talde bakoitzak berea du,
eta orain geuk ere bai!
Ez gara talde bat eta ez duzu hori zintzilikatuko.
Zoro, zatoz hau ikustera.
Bitxia da.
- Nami, komuna hondatu egin da. - Ez dugu komunik.
- Ba, zerbait ura galtzen ari da. - Zer?
Ez!
Kaka zaharra.
- Ura sartzen ari da. Zer egin duzu? - Ezertxo ere ez.
Ezpatak arrastaka eramanda zerbait hautsiko zenuen.
Ezin zenuen ontzi hobeago bat lapurtu?
Aizue, bikote, talde bilera.
- Ez gara taldea! - Ez.
Itsasontzi hobea behar dugu Marra Handira iristeko.
Benetako pirata itsasontzi bat.
Lastotxapelen neurrikoa.
- Lastotxapelak, serio? - Izen polita da.
"Deabruak" ere bai. Kapelak, ordea, ez dira beldurgarriak.
Piratek ez dute beldurrik eman behar.
Orain, itsasontzi berri bat behar dugu.
Non lortuko dugu?
Gure aukera onena Gecko uhartedia da.
Hondoratu aurretik irits gintezke.
Eta han hobe bategatik utzi.
Komuna duena.
Lan bikaina, nabigatzaile.
Ez duzu hori nire ontzian ipiniko.
Jaitsi txikotatik!
Bai, jauna!
Agudo!
Kadeteok, nire ontzian zeuon balioa erakutsi beharko duzue.
Shells hiria eraso zuten piratek aurrea hartu digute.
Baina nik ez dut sekula amore ematen.
Argi dago, marinelok?
Bai, jauna!
Zergatik amaitu dut nik leku penagarri honetan?
Ospa.
Mugitzeko.
Zu ere bai, kadete.
Zertan ari zarela uste duzu? Jada neuk egin dut korapiloa.
Irristatu eta askatuko zen. Nire asmoa zera zen…
Ni lotsagarri uztea.
Ni baino gehiago zarelakoan, ala?
Ez.
- Lagundu nahi nizun. - Kadeteok.
Nork lotu du soka hau?
Berak, jauna.
Egia da hori?
Bai.
Bai, jauna.
Korapilo bikaina.
Itsasoan ibilia zara?
Bai, jauna.
Zatoz nirekin.
Lan aspergarria berde daudenentzat utzi.
Jauna? Nik, zer?
Hartu soka eta praktikatu.
Aitak irakatsi izana espero nuen.
HIL ALA BIZIRIK
Bai zera!
Pailazoak 15 milioi berry balio zituen.
Burua poltsa batean ekarri bagenu!
Inork ez lizuke ordainduko.
Zeure bila ere badabiltza.
Egia da.
Arrazoi gehiago Marra Handira joateko. Hasiera berria!
Bai.
Ontzirik aurkitu duzu?
Horretan nabil. Itsasora bultzatu duzu ontzia?
Bai! Itsas Armadak ez gaitu aurkituko.
Honek ez du luze joko.
Syrup herriak bere ontziolagatik du ospea.
Aukera ugari dugu!
Eta zeren zain gaude?
Pailazo madarikatua.
Gomazko mukizu hori. Harrapatzen dudanean, ikusiko du!
Inork ez du Buggy Pailazoa barregarri uzten!
Joño, bazen garaia nire antzezle patetikoren bat azaltzeko.
Orain, kendu nire fokutik!
Buggy Pailazoa.
Itxita dago.
Oporretan gaude.
Arlongek ikusi nahi zaitu.
Esaiozu Arlongi…
ez dudala eskaririk onartzen.
A zer ontzi mordoa.
- Zenbat balioko dute? - Dirua duenak ez du galdetzen.
Brankan irudi ikusgarria izan behar du.
Gutxienez hiru masta! Eta trapa oso garaia.
Ezingo dugu itsasontzi handi bat nabigatu.
Hiru baino ez gara.
Oraingoz.
Eta beste pertsona xelebre eta etsia aurkitu ezean ere.
Zeuregatik ariko zara.
Hain deigarria ez den ontzi bat beharko dugu
hemendik isil-ostuka ihes egiteko.
Lapurtzeko asmoa duzu?
Nola lortuko dugu bestela?
Ez dakit, baina ezin dugu ontzia lapurtu.
Zer pirata mota zara zu?
Itsasontzia tripulazioaren parte da.
Itsasontzi dotorea lortu behar dugu. Eta behar den bezala.
Esaiozu hauxe bera saltzaileari. Konbentzituko duzu.
Bai horixe.
Zein da benetako plana?
Ontzi bat aurkitu eta hemengo segurtasuna aztertu.
Ados.
Ederra, ezta?
Hitz egiten duzu?
Ez, hemen!
Txo.
Ontzi hau izugarria da.
Bai.
Zertxobait kontatuko didazu?
Goi-mailako karabela. Hogeita hamar metro, luxu hutsa.
Lema-zurruna, badu sukaldea,
eta bi kanoi, popan eta brankan.
Azkarra da?
Azkarrena.
Ez dago ontzirik itsaso honetan bera gaindi dezakeenik.
Ezin hobea da!
Bai horixe.
Hemen zaude.
Lagunok!
Aurkitu dut.
Gure itsasontzia da!
Tipo honek salduko digu.
Nola?
Bai! Itsasontzia erosiko dugu.
Teknikoki, ez dago salgai.
Eta teknikoki,
ez naiz saltzailea.
- Hemen lan egiten duzu? - Jakina baietz.
Zolda-kentzeaz
eta hegazti-hondakinen erauzteaz arduratzen naiz.
Erauztea?
Lanpernak eta txori-kakak garbitzen ditu.
- Ezin gaitu lagundu. - Zaude hor, lagunduko dizuet.
Itsasontzi honen jabea nire munduko lagunik onena da.
Itsasontzia berea da?
Ontziola osoaren jabe da, neska aberats-aberatsa.
Tratu batera irits zaitezkete.
Ikusten?
Bueno, agurtzera pasa gaitezke.
Non demontre utzi nuen?
Laguntzerik nahi duzu, jauna?
Badituzu itsasgintza-ezagutzak.
Pirata ontzi horretan ikasiak dira?
Bai, jauna.
Behartuta lan egin nuen. Bestela, kalabozoan sartzen ninduten.
Gure bizipenek ez gaituzte definitzen.
Haiengandik ikasitakoa da axola duena.
Ikasi, eta bizirik atera zinen.
Hementxe dago.
Badakizu jolasten?
- Pixka bat, jauna. - Ederki.
Ea korapiloak egiten baino gehiago dakizun.
Hau da hau etxe erraldoia!
Harrigarria, e?
Kayak nahi dudanean etortzen uzten dit.
Eta bakarrik bizi da?
Etxezaina eta langile pare bat ere hemen bizi dira.
Diruak benetan nor garen ezagutzera ematen du.
Jendeari bere buruak eta ondasunek baino ez dizkio axola.
Ezaguna egiten zait.
Langile gutxi, lapurreta erraza.
Etxea goitik behera hustuko duzu?
Apurtxo bat bakarrik.
Ongi etorria bazara, zergatik sartu gara atzetik?
Nik ez dut aurreko atea erabiltzen. Hauxe gonbidatu berezien sarbidea da.
Ahobero galanta da.
Bai, baina etxe barrura eramaten gaituen bitartean, guri bost.
Sarrera askoz esklusiboago bat dago han.
- Zer ari zara hemen, Usopp? - Buchi! Kaya nire zain dago.
Zure beste gezur bat.
- Ez zara ongi etorria. - Ez dakit zertaz ari zaren.
Kayari opari berezi bat ematera nator.
Usopp!
Hau bai ezusteko polita.
Kaya!
Zorionak.
- Gogoratu zara. - Jakina.
Usopp.
Adostua dugu ezin zarela abisatu gabe agertu.
Bai zera, Klahadoll.
Istorioren bat kontatzera etorri zara? Zure abenturak entzutea maite dut.
Askoz hobeto: taldeko kide batzuk ekarri ditut.
Nortaz ari da?
Pozten naiz zuek ezagutzeaz. Afaltzera gera zaitezte.
Kaya andereñoa,
beranduegi da.
Sukaldean ez zuten gonbidaturik espero.
Mesedez, Klahadoll.
Nire urtebetetzea da.
Arazo handiegia litzake?
Horixe ezetz, Kaya andereñoa.
Zugatik, edozer.
Ederki! Noiz afalduko dugu?
Piura horiekin sekula ez.
Sham, mesedez, gonbidatuen geletara lagunduko diezu?
Bainatu eta aldatu ondoren afalduko duzue.
Bainu bat, primeran.
Aupa.
Azkenean Klahadoll jabetuko da
zerbitzarien pasabideak erabiltzen dituzula.
Eta zer? Sartzeko beste moduren bat aurkituko nuke.
Zer darabilzu hemen? Prestatzen hasi behar zenuke.
Urtebetetze oparia eman nahi nizun.
Ikus dezagun…
Hara, zera da…
Perla erraldoi bat!
Horixe bera.
Eta ez da erraza izan lortzea!
Urre-arrain erraldoi batek babesten zuen.
Sekulako ekaitza jasan behar izan nuen, itsasontzia zabuka.
Nekez iritsi nintzen lehorrera.
Edo hala uste nuen. Hankapean, ordea,
zer eta
urre-arrain erraldoiaren
gorotza!
Kaya, ondo zaude?
Tea.
Zer moduz zabiltza?
Antzeko samar.
Luzaroan gaixo zaudenean, ohitu egiten zara.
Hobeto sentiarazten nauen gauza bakarra tea da.
Baita zure istorioek ere, noski.
Zuk entzun nahi dituzun bitartean, abenturak bizitzen jarraituko dut.
Ez nituzke ezergatik galdu nahi.
Zertarako behar ditu hainbeste arropa?
Jende honentzat ez da behar kontua, nahi kontua baizik.
Eta zer jantzi behar dugu?
Nahi duzuna.
Arropa hain ederrak janzteko aukerarik izango al duzu berriz?
Tira,
zer deritzozu?
Nami dirudizu.
Zoro!
Zer jantziko duzu?
Zerbait beltza.
Aukera ausarta.
Aizue, etxezaina ez zaizue ezaguna egiten?
Bai, azken afarian ikusi nuela uste dut.
Gizon hori nonbait ikusia dut.
Zer deritzozu honi?
- Oraindik Nami. - Beltzez ni noala.
Gorroto zaituztet.
Kayak pena ematen dit.
Horrenbeste gauza
eta hainbeste leku izateak
oso bakarrik sentiaraziko luke inor.
Aberatsek eta guk ez ditugu emozio berdinak.
Hau guztiak handia sentiarazten du.
Usoppek atsegin du neska.
Eta afaltzera gonbidatu gaitu.
Ontzia lortzeko moduren bat aurkituko dugu.
Alferrik ari zara. Aberatsek ez dute eskuzabal jokatzen.
Apustu egin nahi?
Zein dira baldintzak?
Ontzia eman diezagun konbentzituko dut Kaya.
Eta lortu ezean?
Zure plana jarraituko dugu.
Bat lapurtu, eta bagoaz.
Ados.
Bai dotorea.
Hemezortzi urte. Ezin dut sinetsi.
Gazte bikaina bihurtu zara, Kaya andereñoa.
O, Klahadoll!
Hara, nik ez nuen ezer zure gurasoek hartu nindutenean.
Eta hil zirenean, tira…
Ohore handia izan da
euren eskuzabaltasuna, eta zurea ere,
hiru urte hauetan zu zerbitzatuz itzuli ahal izana.
Nigatik asko egiten duzu. Ez etxezain gisa, lagun gisa baizik.
Ez dakit inoiz ordaindu ahalko dizudan.
Ondotxo dakit batzuetan gehiegi babesten zaitudala,
ez dakit-eta zer egingo nuke
zuri zerbait gertatuko balitzaizu.
Apurtxo bat alaitu zaitezke.
Saiatuko naiz.
Nire urtebetetze oparia zuretzat.
Kontuz, astakirtena!
Barkatu, sukaldari-erreflexuak.
Zeure burua pozoitu nahi?
Zer moduz doaz afarirako prestaketak?
Ondo, jauna.
Sham?
Zer da hau?
Barkatu, ez da berriz gertatuko.
Arrazoi osoa duzu.
Gaurkoa gau perfektua izan behar da.
Oraindik zure txanda da, seme.
Barkatu, jauna.
Kito.
Gehiegi pentsatzen ari zara, seme.
Lanpetuegi zabiltza ez galtzen.
Defentsarako jarrerak ez dizu garaipenik emango.
- Ez naiz oso trebea. - Hori zozokeria!
Zeure burua oztopatzen ari zara.
Ea ba,
bi minutu.
Zure txanda.
Agudo.
Irabazi dut!
Bai horixe.
Irmo aritu baitzara.
Piratekin, berdin.
Ekintzak baino ez dituzte ulertzen,
eta ozenago hitz egin beharko dugu.
Bereziki hasiberri horien aurka.
Esku bizkorra behar dute euren tokietan jar ditzan. Argi?
- Bai, jauna. - Kendu fitxak eta hasieratik.
Izugarri gozoak.
Sekulakoak.
Gogora ekartzen dit erail nuen herensuge hura.
Sutan erre, eta oso-osorik jan nuen. Herensugerik jan al duzu noizbait?
Ez.
- Baduzu herensugerik? - Agortu zaigu.
Ou! Demontre.
Zoro, hau probatu behar duzu!
Nahikoa dut honekin.
- Kayaren finantzak kudeatzen dituzu? - Hala da, bai.
Familiaren kontu pertsonal eta profesionalak kudeatzen ditut
aspalditik.
Txundigarria.
Hara, beti interesatu izan zait
ontzigintza industriaren barruko kontuei buruz ikastea.
Jaun-andreok…
Kaya andereñoa.
Kaya, distiratsu zaude.
Merry. Pozten nau zu etorri ahal izanak.
Inolaz ere galduko ez nukeen egun nabarmena da hau.
Gurasoak harro egongo lirateke.
- Nami, zoragarri zaude soineko horrekin. - Eskerrik asko.
Nire amarena zen, bere gogoenetako bat.
- Ene, barkatu. - Ez horixe.
Eder ematen dizu, eta ama ados egongo litzateke.
Elkar ezagutzen dugu?
Zure aurpegia ezaguna egiten zait.
Ez dut uste, jauna.
Funky taberna?
Mirror Ball uhartean?
Funky taberna?
Zaude seguru ni ez naizela horrelako ostatuetan ibiltzen.
Kaya, hitz egiterik baduzu?
Ontziolaren jabetza-eskualdatzeari buruzko puntu batzuk argitu behar ditugu.
Merry, adiskide, beti lana buruan.
Gaurko gaua ospakizun bat da.
Jangelara lagunduko dizuet?
Bai!
Ekarri beste bat.
Arraina probatu nahiko nuke.
Tamalez, Kaya andereñoa, ezinezkoa da.
Zatitxo bat baino ez.
Ondo dakizu jaki batzuek zure osasuna kaltetzen dutela.
Buchik zure zopa berezia prestatu du.
Zure urtebetetzea da. Nahi duzuna jan beharko zenuke.
Kaya andereñoaren eritasuna dela-eta, bere elikadura kontrolatu behar dut.
Bere ordez ere hitz egiten duzu?
Nik jango dut berea!
Luffy, zerbait komentatu nahi zenuen, ez?
A, bai! Usoppek esan dit ontziola osoaren jabe zarela.
Tira, nire gurasoek ontziola fundatu zuten,
eta Merryk negozioaz arduratu da, zera…
gurasoak zendu zirenetik.
Baina gauzak aldatzear daude.
Gaur, gauerdian, jabe nagusi bihurtuko naiz.
Primeran, itsasontzi bat erosi nahi dizugu-eta.
Hara.
- Usoppek dio itsastar jendea zaretela. - Ez horixe.
Piratak gara.
Hasi da dibertsioa.
- Piratak? - Bai.
Gutxi daramagu elkarrekin,
baina dagoeneko pailazo maltzur bat garaitu,
Itsas Armadaren base bat eraso
eta besotzat aizkora zuen kapitain bat menderatu dugu.
Zure abenturak dirudite, Usopp.
Harrigarria.
Bai horixe! Eta hasiera baino ez da.
Zertan zabiltza? Jaitsi hortik berehala!
Pirata bihurtzea nire betiko ametsa izan da,
eta azkenean betetzen ari naiz!
Marra Handirantz goaz. Bertan abentura gehiago biziko ditugu.
Eta bidaiaren amaieran,
One Piece altxor bikaina aurkitu, eta zera bihurtuko naiz:
piraten erregea.
Benetan ari zara?
Kaya, itsasontzi ederra duzu.
Karabela bat, ardi baten irudia du brankan.
Nire arreta piztu du.
Geure ametsak betetzeko behar dugu.
Hitzematen dizut ondo zainduko dugula.
Tripulazioko kide bat balitz bezala.
Itsasontzia etxe da-eta.
Aski da!
Usoppek jendaila ekarri du gure atarira, jakina.
Klahadoll, lasai. Ni…
Hara zer lortu duzun! Kaya andereñoa aztoratzea.
- Alde etxe honetatik berehala! - Ez.
Berandu da. Gaua igaro dezaten.
Zuk nahi bezala, andereño,
baina goizean goiz joango dira.
Primeran joan da, ez duzue uste?
Almiranteordea, ni…
Barkatu. Zerbait eten al dut?
Ez.
Astindu ederra jasotzeaz salbatu nauzu.
Zer duzu?
Bailandra abandonatu baten hondakinak aurkitu ditugu.
Hau barruan zegoen.
Ez dira urruti ibiliko. Gure kokapenetik irlarik hurbilena?
Gecko uhartedia, jauna.
Patruila bat osatu eta lehorreratu.
Aurkitu pirata horiek.
- Bai, jauna. - Zuk ez.
Bera.
- Nola? - Nola?
Zure kadete nagusi karguaren bidegabekeria agerian geratu da.
Nepotismoak ez zaitu urrunago eramango.
Zeure balioa frogatzeko aukera duzu.
Ez alferrik galdu.
Bai, jauna.
Jainkoarren! Susto bat eman nahi didazu?
Sentitzen dut.
Zera ibili ohi naiz…
hanka-puntetan.
Kaya andereñoarekin berehala hitz egin behar dut.
Ontziola zuri uztearen kontu hori,
onenean ere, ohiz kanpokoa da.
Etxaldea aspalditik dago nire ardurapean.
Ez da harritzekoa, beraz,
prest egon arte, familia-negozioa nik eraman dezadan nahi izatea.
Halere, Kaya andereñoarekin hitz egin nahiko nuke.
Gure nahia da, Merry.
Hala bada, berak esango dit.
Neska horrek nahikoa atsekabe izan du.
Ez dut onartuko inork Kayaz aprobetxatzea.
Nola liteke?
Klahadoll?
Ez dut hau gehiago jasango.
Hau al da autografo bat eskatzeko modua?
Dedio! Jarraitzaileak gero eta toxikoagoak dira.
Ongi, zer nahi duzu?
Zirkurako sarrerak?
Eserleku onenak lortuko dizkizut. Garestiak dira, gero.
Ez, ez naiz zure jarraitzailea.
HIL ALA BIZIRIK ARLONG: 20 MILIOI BERRY
Arlong?
Ekialdeko Itsasoan neuk agintzen dut.
Elikadura-katean zure lekua zein den gogorarazi nahi nizun.
Nire itsasoan lan eginez gero, zergak ordaindu behar dizkidazu.
Arlong, ez nitaz kezkatu, motel.
Pirata kaskarra naiz, noizbehinkako lantxoa da.
Kuroobik dio Orange hiria harrapakatu zenuela.
Harrapakatu? Ni iritsi aurretik leku hori ikusi bazenu!
Berritze-lanak izan ziren.
Aspergarria zara, pailazo.
Zaude!
Badakizu nor darabilen zu benetan iraintzen?
Lastozko kapeladun gomazko kaiku hori, Luffy.
Ez dut bere aditzerik izan.
Shells hiriko Itsas Armadaren baseari eraso zion.
Marra Handiaren mapa bat lapurtu du, eta One Piece-a aurkituko duelakoan dago.
One Piece altxorra.
Itsasoak infestatzeko gizakiek duten aitzakia bat.
Aizu, zergatik ez didazu bizia barkatzen?
Luffy aurkitzen lagunduko dizut.
Eta nola lagunduko didazu?
Begiak eta belarriak nonahi ditut.
Zoro!
Ixo.
- Ezpatak aldean daramatzazu beti? - Ni nora, Wado Ichimonji-a hara.
- Eta nora zoaz? - Tragotxo baten bila.
Etxe hau labirinto bat da.
Eta zu?
Gaueko mokadutxoa.
Noski.
Zatoz, usaina jarraitu eta sukaldera iritsiko gara.
Nami?
Zer darabilzu hemen? Ondo zaude?
Barkatu, etxea oso handia da. Komuna bilatzen ari nintzen.
Buruko-zorroa eskuan?
Beraz, pirata zara.
Piratak gorroto ditut.
Naizena banaiz, eta kito.
Ez dut horregatik barkamenik eskatuko.
Egia esateko, dekorazioa hanpatuegia da.
Karitateari emango nioke.
Ni ez naiz karitatea.
Ez, jakina ezetz.
Zera esan nahi nuen: zertarako hainbeste gauza,
ezin badituzu besteekin konpartitu?
Beharrean daudenekin, familiarekin
edo lagunekin.
Orain lagunak gara?
Ez nauzu ezagutzen.
Usoppek bai, ordea.
Eta orain zer, pijama-festa bat? Elkar makillatuko gara?
Kaya, ondo zaude?
Ez hasi zu ere.
Zer?
Denek kontu handiz tratatzen naute,
pauso txar batek apurtuko ote nauen beldurrez.
- Ez dut zure errukirik nahi. - Ba, ez duzu izango.
Ezin lorik egin?
Afari horren ondoren, ez.
Kayarekin arazorik sortu ote dizut? Batzuetan gehiegi berotzen naiz.
Ez, lasai. Merezi izan du.
Klahadollen aurpegia ikustekoa zen.
Burua lehertzear zuen.
Kontatutako guztia egia al da?
Pailazoarena, aizkora-beso horrena?
Hitzez hitz.
Halere, ez dira zure abenturak bezain zirraragarriak.
Noski.
Eta One Piece altxorraren bila zoaz?
Bai horixe.
Eta aurkitu egingo dut.
Txo!
Zurekin joan nahi nuke.
Baina…
ezin dut.
Kayak behar nau.
Zure neska da?
Zer?
Usopp eta ni? Ez.
Aspalditik ezagutzen dugu elkar. Ama hil zitzaionetik.
Ez zuen beste inor, eta gurasoek lana eman zioten ontziolan.
Etxera etortzen da,
eta bere abentura handiak kontatzen dizkit.
Egia esan, on egiten didate.
Kaya nire lagun-mina da.
Guraso biak hil ziren duela urte batzuk, eta oso gaizki pasa zuen.
Horrez gain, gaixotu egin zen.
Bere ondoan egon nahi dut.
Eta zure gurasoei,
zer gertatu zitzaien?
Aita eta ama…
itsasoan hil ziren.
Urteak pasa dira, eta halere, bihotza uzkurtzen zait.
Ez naiz gai izan euren gauzak arakatzeko ere.
Oroimen guztiak ekialdeko hegalean giltzapeturik utzi nituen,
euren gela han baitzegoen.
Sentitzen dut.
Galdu duzu inoiz hurbilekoren bat?
Ez.
Inbidia dizut.
Esan zuen aberatsak.
Ez zara lagunak egiten iaioa, e?
Ez, ez horixe.
Neska ederra da,
eta oso buruargia.
Munduko barrerik politena du.
Baina…
Ez duzu usteko benetan gogoko nauenik, ezta?
Mutil okerrari galdetu diozu.
Baina Kaya bazina, gogoko nindukezu?
Nik gogoko zaitut.
Ongi, baina hori ez da…
Berdin dio.
Kontxo.
Tiratzaile aparta zara!
Aitagandik datorkit.
Pirata ospetsua da.
Ez dut ongi gogoratzen,
txiki-txikia nintzenean itsasora alde egin zuen-eta.
Baina egunen batean itzuliko da.
Yasopp Handia!
Yasopp?
Zure aita da?
- Bai, izena ezaguna zaizu? - Izena?
Yasopp ezagutzen dut!
Shanksen tripulazioko kidea da!
- Nire aita ezagutzen duzu? - Bai, ba!
Gizon aparta, pirata ezagutzak konpartitzeko prest beti.
Orduan, elkarrekin ibiltzen zineten?
Bai.
Hara…
demasa.
Sentiberak jarriko zarete? Trago bat beharko dut-eta.
Upategia behean dago.
Orain abisatzen didazu?
Bazatoz?
Ez horixe.
Nik nahikoa dut honekin.
Orain bai.
Botila onenak hemen dituzte.
Zoro.
Merry…
hilda…
Bost aizto.
Lehenago ikusia dut hau.
Hara, hara.
Arratoiak ditugu upategian.
Atzapar horiek.
Banekien zure aurpegia nonbait ikusi nuela.
Ordainsari kartel batean.
Kuro zara, Katubeltz Piratak taldearen kapitaina.
HIL ALA BIZIRIK KURO: 16 MILIOI BERRY
- Klahadoll pirata bat da? - Eta hila.
Morgan Aizkora-besok hil zintuen.
Trikimailu bikaina.
Kaiku horren harrokeriari esker burutua.
Laster ikasiko duzu
inork ez dituela nire planak oztopatzen.
Zure ordainsaria lortuko dut gaur.
Libra zaitezte gorpuez. Eta oraingoan, etxetik kanpo.
Ez dut arrastorik nahi.
Eta Usopp, zer? Ihes egin du.
Berdin dio.
Plana zapuztu dezake.
Nahi duena esan dezala. Inork ez dio sinistuko.
"Baina Usoppek ihes egin du".
Goazen.
Bihar elkarrekin gosalduko dugu?
Zure lagunekin batera.
Karabelari buruz hitz egin dezakegu.
Bai, jakina.
Agian ez nuke muturrik sartu behar,
baina ez utzi ez Klahadolli, ez beste edonori, zure bizitzan agintzen.
Uste baino indartsuagoa zara.
Mila esker.
Gabon, Nami.
Gabon.
Ez ahaztu burukoa.
Zergatik eraman behar dut nik karroa?
Ni baino handiagoa zarelako, eta kaikuagoa.
Lastima hain ezpata ederrak galtzea.
Ezin dugu arrastorik utzi.
Mugi.
Piratak!
Lagundu! Piratak!
Piratak, lagundu!
Lagundu, mesedez!
Egia da, piratak datoz!
Lagundu, mesedez!
Ireki, mesedez! Egia esaten ari naiz. Piratak datoz!
Aski da, Usopp! Zoaz etxera!
- Askatu, Mornin jauna. - Ez du graziarik.
- Nazkatu nau piraten kontu horrek. - Badakizu arrazoi dudala. Askatu!
Berriz ere, Banchina! Jo eta ke piratak datozela esaka.
Kontuz semearekin, azkenean arazo larrietan sartuko da-eta.
Aizu! Askatu.
Usopp,
herritarrei ezin diezu esan piratak datozela.
Baina egia da.
Eta aita beraiekin dator. Laster etxera itzuliko da, zin degizut.
Berri zoragarria da hori, Usopp.
Baina itzultzen ez baldin bada ere…
Itzuliko da! Ziur nago. Eta orduan zuk sendatuko zara.
Arrazoi duzu.
Bai, arrazoi duzu.
Ama?
Amatxo?
Ama!
Piratak herrian dira.
Egia da.
Zergatik ez nau inork sinesten?
Nik sinesten dizut.
Azpitituluak: Loinaz C. A.